o
Usko katsoo näkymättömään Osa 1.
Sinut ristille naulittiin,
kiven taakse haudattiin.
Sinä elit kuollaksesi,
hylättynä ja yksinäisenä.
Kuin ruusu,
Sut maahan tallattiin.
Otit lankeemuksemme.
Minua ajattelit,
yli kaiken muun.
Palvomme Sinua, Jeesus.
Sinä olit kaunis ja ihana ruusu,
jonka ihmisten jalat tallasivat.
Tiedämme Sinun tulevan eräänä päivänä
kirkkaudella taivaan pilvissä.
Sinun valtakuntasi tulee, eikä se koskaan horju.
Pimeyden kaikki voimat ovat jalkojesi alla.
Annoit tallata itsesi meidän pelastumisemme vuoksi.
Suostuit riisutuksi kaikesta,
pelastaaksesi meidät ja antaaksesi meille ikuisen elämän.
Haluamme vain palvoa Sinua, Jeesus.
Haluamme nähdä Sinut sydämen silmin.
Palvomme Sinua.
Jeesus ilmentää itsensä sinulle, joka olet sairas ja tarvitseva.
Sinulle, jolla on vaivoja ja taakkoja.
Hän ilmestyy sinulle. Saat nähdä Hänet.
Parantuminen on Hänen haavottuneissa käsissään
ja lävistetyssä kyljessään.
Sieltä parantuminen virtaa.
Hän on voittanut kaikki pimeyden voimat.
Hän riisui vallan kaikilta ruhtinailta ja herrauksilta.
Ne ovat riisuneet aseensa Jeesuksen jalkojen juureen.
Hän on kuningasten Kuningas ja herrojen Herra.
Palvo Häntä kielillä. Puhu Hänelle kielillä.
Rakastamme Sinua.
Sinut ristille naulittiin, kiven taakse haudattiin...
Kiitos, Jeesus.
Herran Henki on useiden yllä tänä iltana.
Hän näyttää teille Jeesuksen.
Parantuminen ei ole menetelmä tai tekniikka.
Kohtaamme Jeesuksen, ja Hänen ojen- nettu kätensä saa koskettaa teitä.
Tänään Herra saa sulattaa jäätynyttä sisimmässämme.
Sellaista, joka on tiellä ja hämärtää näkökykymme.
Olemme katsoneet vääriä asioita.
Haluamme katsoa Jeesukseen.
Tunnemme Hänen rakkautensa.
Miten suuren teon Jeesus tekikään.
Kaikista ihanin suostui tallattavaksi ja häväistyksi.
Hän suostui riisutuksi ja naulituksi ristille,
pelastaakseen meidät.
Emmekö palvoisi, rakastaisi ja kunnioittaisi Häntä?
Emmekö antaisi elämäämme korkeampaa tarkoitusta varten?
Emmekö antaisi Hänen parantavan voimansa
koskettaa meitä yhä uudestaan?
Hänen Henkensä koskettaa meitä.
Avaudumme evankeliumille, Ilosanomalle.
Jos koette jotain profeetallista, antakaa sen virrata.
Onko sinulla profeetallista sanomaa?
Herran Henki on täällä,
parantaakseen sinut.
Herran Henki on täällä,
koskettaakseen sinua.
Nosta katseesi Jeesukseen.
Hän rakastaa sinua.
Hän antoi elämänsä puolestasi.
Luota Häneen.
Turvaudu Häneen. Hän haluaa tulla
ja kohdata sinut.
Minkäänlaista pettymystä
ei tule sinun ja Hänen väliin.
Koska Jeesus -
Hän ei koskaan petä sinua.
Jeesus.
Voimme pettyä ihmisiin tai järjestöihin.
Voimme pettyä jopa läheisiimme.
Mutta emme joudu pettymään Jeesukseen.
Emme koskaan. Mitä lähemmäs Jeesusta tulemme,
sitä enemmän haltioidumme Hänen kauneudestaan,
Hänen korkeudestaan, lupauksistaan ja teoistaan.
Mitä lähemmäs tulemme, sitä enemmän rakastamme Häntä.
Haluamme tulla lähellesi, Jeesus. Ilmesty tänä iltana.
Olet luvannut ilmestyä meille.
Olet tehnyt asuinsijasi meihin, jotta voit ilmestyä.
Herran Henki sanoo, että Hän sulattaa jäätynyttä.
Hän sulattaa monia pettymyksiä.
Hän sulattaa sellaista, mikä on pidätellyt teitä.
Palvokaa Häntä ja avatkaa sydämenne.
Herran parantava voima on täällä.
Herra kaipaa saada parantaa sinut.
Hän kysyy: "Uskotteko, että voin tehdä sen?"
Me sanomme: "Tiedämme, että voit."
Odotamme sitä ja luotamme siihen.
Tiedämme, että Sinä voit ja Sinulla on valta.
Sinä tahdot parantaa. Siksi olemme valmiita
ottamaan tänä iltana vastaan rakkauden täyttämän kosketuksesi.
Jeesuksen nimessä...
Ylistäjät saavat pysyvät paikoillaan.
Haluan rukoilla erityisesti teidän puolesta,
joista tuntuu vaikealta...
Tunnette olevanne jäässä.
Jokin on tiellänne.
Herran Henki sanoi haluavansa koskettaa tällä tavalla.
Katsoin hetken uutisia tänä aamuna.
Siinä kerrottiin taitavasta naistanssijasta.
Hän tanssi hindujumalille, Kalille ja Shivalle.
Kalihan on kuoleman jumalatar.
Minä haluan nähdä ihmisten tanssivan Herralle.
Ruumiimme on Pyhän Hengen temppeli.
Toivon, että koette olevanne vapaita
tanssimaan Herran edessä.
Annatte Jumalan kirkkauden virrata ruumiseenne.
Silloin on helpompi ottaa vastaan parantumista
soluihin, munuaisiin ja sydämeen...
Voimme avautua.
Joskus voi olla vaikea avautua, koska sisin on jäässä.
Kokouksessa voit nähdä, miten muut ylistävät Jumalaa,
mutta itse tunnet olevasi ulkopuolinen.
Sisimpäsi on jäässä.
Tapahtuu asioita. Voimme pettyä ihmisiin.
Järjestöt eivät ole täydellisiä, vaikka tekisivätkin parhaansa.
Jeesus on täydellinen.
Hänen kohtaamisensa tekee meihin syvän vaikutuksen.
Jeesus on ainut, joka eli maailmassa
opetuksensa mukaisesti.
Hän harjoitti käytännössä sitä, mitä Hän julisti.
Hän sovelsi käytäntöön kaiken, mitä puhui.
Siksi Hän tekee meihin suuren vaikutuksen.
Vain Hän voi sulattaa jään sisimmässämme.
Ajattelin aloittaa antamalla jään sulaa.
Myöhemmin illalla pääsette Pyhän Hengen virtaan.
Jäätyneen sulaminen on tärkeää parantumisprosessissa.
Ensin saamme tietää, että Jeesus on pelastanut meidät.
Olemme uusia luomuksia.
Kaikki rakkauden ja turvallisuuden tarpeemme tulevat kohdatuiksi.
Tarkoituksemme ja arvomme löytyvät.
Se voi tuntua teoreettiselta.
Seuraava askel on kohdata tämä Rakkaus.
Rakkaus virtaa tunteisiin, tahtoon ja ajatuksiin.
Jumalan rakkaus virtaa lävitsemme.
Voimme sanoa: "Kyllä, Jeesus, tahdon kaiken tämän".
Antaudumme Hänelle.
Voimme antautua vain rakkaudesta.
Otamme Jeesuksen vastaan Pelastajanamme,
Meidän täytyy myös antautua Hänelle.
Näin annamme Hänen täyttää kaikki tarpeemme,
niinkuin Hän on luvannut.
Jos olet jäässä, uskallat ehkä antautua vain hiukan.
Uskaltaudut ehkä veteen nilkkoja myöten.
Tai polvia myöten säilyttääksesi tilanteen hallinnassasi.
Monet kristityt haluavat säilyttää hallinnan koko elämänsä.
Sitten tulemme pisteeseen,
jossa kohtaamme Hänen rakkautensa syvyyden ja korkeuden.
Haluamme heittäytyä veteen.
Haluan heittäytyä virtaan.
Heittäydyn niin, etten omin voimin pääse virran yli.
Hänen täytyy kantaa minut.
Saamme kokemuksen elämästä, joka on Jeesuksessa.
Tämä elämä saa ilmetä minussa uudella tavalla.
Tämä sanoma ei ehkä koske kaikkia.
Täällä voi olla joku, joka ei ole ottanut Jeesusta vastaan.
Sinäkin saat tilaisuuden.
Saat tulla tänne eteen. Vapautamme voitelun yllesi.
Olet mukana siinä, mitä Jumala tekee nyt.
Voit antautua täysin hengen, sielun ja ruumiin puolesta.
Käytämme lyhyen hetken virtaamiseen.
Jos koet olevasi jäätynyt sisimmässäsi,
voit tulla tänne eteen. Ylistäjät laulavat laulun uudestaan.
Kaunis ruusu vain tallattiin hajalle,
maailman pelastumiseksi.
Tulet kokemaan: "Rakastan Sinua, Jeesus".
"Tahdon seurata Jeesusta ja antaa elämäni kokonaan. "
Jos sisimpäsi tuntuu jäätyneeltä, voit tulla eteen.
Joku teistä huomaa: "Se olen minä."
En voi kohottaa käsiäni. Olen sulkeutunut.
Olet ehkä kriittinen. Se ei ole vaarallista.
Ehkä tunnet itsesi ulkopuoliseksi, vaivatuksi.
Herra on täällä.
Rakastamme Sinua niin paljon, Jeesus.
Ihailemme Sinua.
Nämä uskonsisaret ja veljet tulevat eteesi tänä iltana.
He ovat niin rakkaita Sinulle.
He ovat niin kallisarvoisia silmissäsi, Jeesus.
Kastat heidät tuleesi.
Kastat heitä rakkauden öljyysi.
He saavat tuntea kallisarvoisen läsnäolosi.
Olet ostanut heidät verelläsi.
He kuuluvat Sinulle.
Tule nyt, Pyhä Henki.
Herran Henki on ylläsi juuri nyt.
Herran Henki koskettaa sinua ja sanoo sinulle:
-Olet elänyt vaikeita aikoja.
Siipesi on leikattu kerta toisensa jälkeen.
Herran Henki sanoo nyt:
-Sinulle koittaa uusi aika, tyttäreni.
Sinun siipesi saavat kasvaa.
Annan öljyni vuotaa elämäsi ylle.
Vien sinut korkeuksiin.
Saat levittää siipesi, ja tuuli tarttuu siipiisi.
Elämäsi täyttyy Minun kirkkaudellani.
Herra, kosketa häntä. Ota vastaan voitelu.
-Herran Henki koskettaa sinua...
Herra ottaa sinut nyt leikkauspöydälle.
Tulkaa, esirukoilijat. Vapauttakaa voitelua.
Vapautan voitelun; Sinun läsnäolosi, Jeesus.
Sulata kaikki jäätynyt. Sulata se, Jeesus.
Mene syvälle. Tee syvä leikkaus.
He uskaltavat uskoa rakkautesi syvyyteen,
jotta he näkisivät myös korkeuden.
Herra koskettaa sinua, ja Hänen Henkensä sulattaa.
Jäätynyt sulaa. Herran Henki sulattaa.
Hän näyttää sinulle kasvonsa.
Herran Henki sanoo: -Virvoitus ja elämä
virtaavat kasvoistani sinuun, rakas lapseni.
Nyt näet Minut ja tiedät, mitä olen tehnyt puolestasi.
Silloin rakkautesi kasvaa.
Rakkautesi kasvaa yhä enemmän, lapseni.
Kirkkaudesta kirkkauteen.
Sulatan sisimpäsi.
Saat syvemmän ajovoiman rakkaudestani.
-Näin sanoo Herran Henki.
Täytä, Pyhä Henki...
Jäätynyt sulaa...
Menneisyytesi tulee olemaan kuin sumu.
Sillä ei ole enää valtaa sinuun.
Herran Henki sanoo:
-Olen ostanut ruumiisi. Ruumiisi saa kylpeä vedessäni,
kunnes täydellinen parantuminen tapahtuu.
-Näin sanoo Herran Henki. Sulata, Jeesus.
Ota pois kaikki pelko.
Ota pois kaikki, mikä tukahduttaa uskalluksen.
Sinä kosketat häntä, Jeesus.
Hän saa ojentautua Sinun puoleesi.
-Minulla on niin paljon enemmän, sanoo Herran Henki.
Olet nähnyt vain aavistuksen itään ja länteen.
Minulla on paljon enemmän sinua varten, rakas lapseni.
Koko luvattu maa avautuu sinulle.
Sinä ja Minä kuljemme rinnakkain.
Nautimme kaikesta ihanasta, minkä olen sinulle varannut.
Saatana on varastanut, ryövännyt ja lyönyt.
Mutta Herran Henki sanoo: Minä annan takaisin,
seitsenkertaisesti ja enemmän siitä, mitä sinulta varastettiin.
Minä teen sinusta rakkauteni kanavan.
Saat murtaa samaa leipää, jota annan sinun syödä,
ilman rajoituksia, tyttäreni. Näin sanoo Herran Henki.
-Herra koskettaa sinua syvältä.
Anna Herran Hengen mennä syvälle.
Tule, Pyhä Henki. Kosketa syvältä.
Tule, Pyhä Henki...
Herran Henki koskettaa sinua.
Usko sisimmässäsi kasvaa.
Sinulla ei ole mitään pelättävää. Herran Henki koskettaa sinua.
Hän sanoo, että lukot avautuvat.
Kaikki vahingoittunut paranee.
Herran Henki koskettaa sinua. Sinun ei tarvitse pelätä.
-Rakkauteni asuu sinussa.
Rakkauteni ajaa kaiken pelon pois, sanoo Herran Henki.
Kosketan sinua, rakas tyttäreni. Täytän sinut läsnäolollani.
Sinulla ei ole mitään pelättävää.
Minä olen kutsunut sinut ja vedän sinua lähemmäs sydäntäni.
-Näin sanoo Herran Henki. Kosketa, kosketa...
Kosketa ja sulata, Jeesus.
Herran Henki sanoo: -Olen lähettänyt Sanani
ja sulattanut jään. Nyt lähetän Henkeni.
Henkeni virtaa lävitsesi.
Saat kylpeä rakkaudessani ja elää läsnäolossani.
Rakas tyttäreni. Tartun käteesi,
ja yhdessä menemme syvemmälle.
Et enää tunne maata jalkojesi alla.
Tunnet vain käteni ja sylini ympärilläsi.
Saat kokemuksen uskossa vaeltamisesta kanssani.
Näin sanoo Herran Henki.
-Vapautan voitelun. Virtaa, Pyhä Henki.
Virtaa...
Jumalan voima tulee yllesi nyt.
Jumalan voima tulee. Anna sen tulla. Virtaa, Pyhä Henki.
Virtaa...
Herran Henki sanoo: -Sinulle koittaa uusi aika, tyttäreni.
Kaikki tähän asti kokemasi jää taaksesi.
Tilalle tuleva on mittaamattoman hienoa ja ihmeellistä.
Sinun täytyy nipistää itseäsi,
uskoaksesi sen todeksi.
-Tähän Herra on kutsunut minut.
Uskallan vastata myöntävästi.
Vaikka kävelen veden päällä ja aallot ovat korkeita,
en pelkää. -Ei, rakas tyttäreni.
Huuhdon sisimmästäsi kaiken pelon.
Täytän sinut läsnäolollani ja rakkaudellani.
Mennyt on mennyttä. Se on jäänyt taaksesi.
Voitelen silmäsi, jotta voit nähdä tulevaisuutesi.
Sinun täytyy nipistää itseäsi,
koska sinusta tämä on liian hyvää ollakseen totta.
Kaikki mitä teen on niin hyvää, sanoo Herran Henki.
Sinun tulee ajatella Minun ajatuksiani, koska suunnitelmani
on Poikani sydämessä. Minä kosketan sinua.
Sulatan jäätyneen.
Parannan syvät haavat, sanoo Herra.
Parannan syvät haavat pehmeällä kädelläni.
Sinun ei tarvitse pelätä mitään. Minä suojelen sinua.
Minä ohjaan sinua ja suojaan sinua. Näin sanoo Herran Henki.
-Ota vastaan Herralta.
Saat kohdata elävän Jumalan.
Tule, Pyhä Henki.
Jumala tekee työtään sinussa.
Hän asettaa sinut taivaalliselle leikkauspöydälle.
Tunnet Jumalan voiman. Hengitä Hänen läsnäoloaan.
Jumalan voima ja läsnäolo huuhtovat sinut.
Jumalan rakkaus koskettaa sinua. Jeesuksen nimessä.
Jumalan Henki on ylläsi.
Jumalan Henki tuo rakkauden tulen.
Jumalan Henki on täällä ja koskettaa.
Jumalan Henki vapauttaa.
Jumalan Henki tekee jotain uutta.
Herran Henki koskettaa sinua.
-Rakas tyttäreni, sanoo Herran Henki.
Näytän sinulle rakkauteni korkeuden.
Tänä iltana osoitan sinulle rakkauteni syvyyden, tyttäreni.
Haluan sinun ymmärtävän:
Minä tiedän kaiken, mitä olet käynyt läpi.
Olen kantanut sen omassa ruumiissani ja sielussani,
parantaakseni sinut.
Nyt kohtaat rakkauteni noissa haavoissa, sanoo Herra.
Sieltä virtaa parantuminen.
Näytän sinulle korkeuteni. Annan sinulle profeetallisia sanoja.
Alat aavistaa asioita tulevaisuudestasi.
Saat uskon Minun sanoihini.
Tunnet rakkauteni ja tiedät, mitä olen tehnyt kuollessani puolestasi.
Silloin et enää epäile
sitä mitä haluan tehdä sinussa ja elämässäsi.
Anna Herran Hengen koskettaa sinua nyt.
Jumalan rakkausvoitelu asettaa sinut leikkauspöydälle.
Monet rajoitukset katoavat.
Sinulle on varattuna suuri alue, jossa voit liikkua.
Tule, Pyhä Henki. Ota vastaan...
Halleluja. Laulamme tämän laulun
ja annamme voitelun mennä meissä syvälle.
Yli kaikkien valtojen, yli kuninkaiden.
Kaikkea luontoa suurempi, yli kaikkien luotujen.
Viisauksista korkein, voitat suunnitelmat ihmisten.
Täällä olit ennen kuin maailma alkoikaan.
Yli kaikkien valtakuntien, Yli kaikkien valtaistuinten.
Ihmeistä suurin, mikä maailmassa tunnetaan.
Yli kaiken vaurauden ja maailman aarteiden.
Emme voi mitata arvoasi.
Sinut ristille naulittiin, kiven taakse haudattiin.
Elit kuollaksesi, hylättynä ja yksin.
Niinkuin ruusu Sinut maahan tallattiin.
Otit lankeemuksemme.
Ajattelit minua yli kaiken.
Hän tunsi kivun syvällä itsessään.
Hän heitti ulos demoneja ja mursi vihollisen vallan.
Hänen sydämensä on lempeä ja nöyrä.
Rakastamme ja seuraamme Häntä.
Esittelemme Hänet kuolevalle maailmalle.
Jeesuksen nimessä. Amen.
Nyt voitte istuutua
ja antaa Herran rakkauden huuhtoa teitä.
Jumala tekee paljon hyvää.
Tervetuloa, Constantin Valko-Venäjältä.
Ole hyvä, nouse seisomaan.
Iloitsemme siitä, että Konstantin on kanssamme.
Hän matkustaa kanssani Israeliin kevään aikana.
Valmistelemme suurta parantumiskonferenssia,
joka pidetään syksyllä Israelissa.
Iloitsemme saadessamme siunata häntä tänä viikonloppuna.
Eikö Jumala olekin hyvä?
KYLLÄ!
Kaipaamme ja toivomme yhtä ainoaa asiaa;
että Jeesus saa tulla näkyväksi.
Me ihmiset voimme pettyä toisiimme.
Ihmiset voivat olla hyvin rajoittuneita.
Tuo ja tämä ryhmä...
Puhumattakaan tuosta järjestöstä ja yhdistyksestä...
Voimme löytää puutteita kaikkialta, vai mitä?
Ei ole olemassa virheetöntä ihmistä ilman heikkouksia.
Lähietäisyydeltä näemme puutteet.
Mitä lähemmäs Jeesusta tulemme,
sitä suuremman vaikutuksen Hän tekee meihin.
Jeesus sanoo näin:
Minussa ei ole mitään tämän maailman ruhtinaalle kuuluvaa.
Jeesus tekee sinussa työtään. Sehän on hienoa.
Hän ravistelee, tiivistää ja antaa kukkurakaupalla.
Annamme Herran tehdä syvää työtään tässä veljessä.
Ihanaa työtä.
Kaipaamme saada esitellä Jeesuksen.
Tämä on ollut rukouksemme Arkenissa vuosien ajan.
Olemme rukoilleet 15 vuotta
mahdollisuutta saada esitellä Jeesus Ruotsin kansalle.
Sinä saat esitellä Jeesuksen
todistamalla siitä, mitä Hän on tehnyt elämässäsi.
Kerrot, mitä Hän sinulle merkitsee,
miten Hän on muuttanut ja parantanut sinut.
Todistuksesi, palava intosi
ja rakkautesi Jeesusta kohtaan
herättävät ihmisissä kaipauksen Jumalan puoleen.
Ihmiset kaipaavat Jumalaa.
Kukaan ei ole vain selittänyt, mitä he kaipaavat.
Heidän täytyy kuulla ja nähdä omin silmin
Jumalan rakkauden sinun kauttasi.
Siksi sinun on niin tärkeää
olla täynnä Jumalan rakkautta.
Silloin todistuksesi ei ole painostava,
pidättyväinen tai puolusteleva.
Todistuksesi ei ole vain keskustelu.
Todistaessasi ilmaiset rakkautesi Jeesusta kohtaan.
Tänään puhun uskosta.
Puhumme paljon uskosta tänä viikonloppuna.
Meidät on kutsuttu elämään uskosta.
Raamatun mukaan emme voi miellyttää Jumalaa ilman uskoa.
Me olemme todella uskovia.
Meitähän kutsutaan uskoviksi. Sitä me olemme!
Usko ei ole suorittamista.
Usko on sitä, että saamme selville keitä me jo olemme.
Monesti ajattelemme uskosta: "Täytyykö minun suorittaa?"
"Nyt minun täytyy yrittää uskoa. "
"Minun täytyy miellyttää Jumalaa erilaisten tekojen avulla. "
Mutta meistä tuli uskovia synnyttyämme uudesti.
Meistä tuli niitä, joita kutsutaan uskoviksi.
Otimme vastaan Jumalan tarjouksen.
Uskoimme siihen, mitä Jumala sanoi.
Uskoimme rakkaudenjulistukseen Jeesuksessa Kristuksessa.
Silloin meillä oli 'kyllä, kiitos'- usko.
Jumala ilmoitti, kuka Hän oli ja mitä Hän teki puolestamme.
Sanoma oli niin mahtava, että oli vaikea kieltäytyä siitä.
Sanoin "ei" 17-vuotiaana.
Sanoin "ei", ja kaduin sitä hirvittävästi.
En tiennyt saavani seuraavan tilaisuuden vasta 24-vuotiaana.
Sitten vastasin "kyllä".
Uskossa on kyse siitä, että kuulemme, kuka Jeesus on
Kuulemme siitä, mitä Hän on tehnyt.
Meillä on mahdollisuus saada "kyllä, kiitos"- usko.
Seuraava uskon askeleemme
on saada selville, mitä meille on jo annettu.
Jatkamme "kyllä, kiitos"- uskolla.
Usko on oikeastaan vastaukseni siihen,
kuka Jeesus on, ja mitä Hän on tehnyt puolestamme.
Usko on avautumista.
Se on antautumista. Sanomme: "Jatka".
Sanomme: "Kyllä" kaikelle ihmeelliselle
Jeesuksessa Kristuksessa. Raamatun mukaan
tarvitaan ikuisuus, jotta Jumala voi näyttää
kaiken hyvän Jeesuksessa Kristuksessa.
Puhumme iankaikkisuus- näkökulmasta.
Jumalan täytyy käyttää koko ikuisuus
avatakseen lahjan toisensa jälkeen.
Jumala on lahjoittanut ne meille Jeesuksessa Kristuksessa.
Jumala haluaa, että koemme niitä jo täällä maanpäällä.
Jo maanpäällä koemme sen, mitä Hän on tehnyt puolestamme.
Saamme elävän todistuksen ja rohkeuden
saarnata Jeesuksesta. Kerromme, kuka Hän on,
ja mitä Hän haluaa tehdä. Me olemme kokeneet sen!
Opetuslapset toteavat Raamatussa:
"Emme VOl olla kertomatta siitä, mitä olemme nähneet ja kuulleet".
"Emme voi olla kertomatta... "
"Tottelisimmeko enemmän teitä kuin Jumalaa?"
Näin he kysyivät.
Tietysti tottelemme Jumalaa enemmän kuin ihmisiä.
Hehän kielsivät opetuslapsia kertomasta Jeesuksesta.
Opetuslapset heitettiin vankilaankin.
Heidät laitettiin kahleisiin. Jumala avasi vankilan ovet,
ja seuraavana päivänä he saarnasivat tavalliseen tapaansa.
He eivät voineet lopettaa.
He saivat uskosta voiman jatkaa.
Usko vaikuttaa rakkauden kautta.
Usko ei saa keskittyä oppeihin.
Uskon täytyy keskittyä itse Persoonaan.
Minulla on monia Raamatunpaikkoja. Siteeraan joitakin.
Aloitamme kirjeestä Roomalaisille. Paavali sanoo:
Room. 1:9
"Jumala, jota henkeni voimalla palvelen"
"julistaessani evankeliumia Hänen Pojastaan. "
Palvelen Jumalaa hengessäni,
kun julistan evankeliumia Hänen Pojastaan.
Sana 'evankeliumi' merkitsee ilosanomaa.
Evankeliumi on luonteeltaan
erittäin iloinen sanoma.
Paavali sanoo: "Minä julistan evankeliumia Hänen Pojastaan".
Hän sanoo jakeessa 16:
"Minä en häpeä evankeliumia".
Kyse on Hänen Poikansa evankeliumista.
Hän olisi voinut sanoa yhtälailla: "En häpeä Jeesusta".
En häpeä Jeesusta.
Olen ylpeä Jeesuksesta.
Rakastan korottaa Hänen nimeään.
Rakastan kertoa siitä, kuka Hän on.
Rakastan osoittaa Hänen lävistettyjä käsiään
ja puhkaistua kylkeään, jotta ihmiset voisivat uskoa;
uskoa siihen, kuka Hän on ja mitä Hän on tehnyt.
Näin ihmiset voivat ottaa vastaan lahjoja Jumalalta.
Ihmiset eivät voi uskoa ilman julistusta.
Raamatussa kysytään, että
jollei ole Ilosanoman tuojia, miten ihmiset voivat uskoa.
Me olemme Ilosanoman kantajia!
Levitämme evankeliumia.
Emme häpeä evankeliumia.
Evankeliumi on Jumalan voima. Se pelastaa
jokaisen, joka uskoo.
Voimme myös sanoa,
että ne, jotka eivät usko, eivät pelastu.
Usko on vastauksemme Jumalan tarjoukseen.
Silloin ihmisten täytyy saada kuulla, miten ihmeellinen Hän on.
Heidän täytyy kuulla, mitä Hän on tehnyt;
Hän kulki kuolemaan, Hänet riisuttiin, Hän roikkui ristillä.
Ihmisten täytyy kuulla Jeesuksesta!
Päätehtävämme on kertoa Jeesuksesta.
Sanomamme ei ole poliittinen,
vaan evankeliumi Jeesuksesta Kristuksesta.
Me olemme myös kansalaisia. Elämme yhteiskunnassa.
Ehkä äänestät jotain puoluetta. En tiedä, mitä äänestät...
ehkä kristillisdemokraatteja, sosiaalidemokraatteja
tai kansanpuoluetta... En tiedä. Emme kysele,
mitä ihmiset äänestävät. Se on toissijainen asia.
Jäsenyys ja vastuu yhteiskunnassa ovat toisella sijalla.
Meillä uskovilla on yksi tehtävä ylitse muiden:
tehdä Jeesus tunnetuksi ja näkyväksi.
Se on suurin tehtävämme.
Olemme muukalaisia ja vieraita tässä maailmassa.
Raamattu sanoo, että olemme muukalaisia ja vieraita.
Kertoessamme Jeesuksesta meidän täytyy tietää,
että olemme muukalaisia ja vieraita.
Odotamme toista valtakuntaa.
Tämä valtakunta on jo sisimmässämme.
Kun tämä valtakunta ilmestyy, sairaat paranevat.
Sidotut pääsevät vapauteen, särjetyt sydämet paranevat.
Siksi meidän on tärkeää saarnata Jumalan valtakunnasta.
Jumalan valtakunta on Jeesus. Jeesus on Jumalan evankeliumi.
Paavali sanoo: "Minä en häpeä evankeliumia,"
"se on Jumalan voima ja tuo pelastuksen"
"kaikille, jotka sen uskovat,"
"ensin juutalaisille, sitten myös kreikkalaisille".
Jae 17: "Siinä Jumalan vanhurskaus ilmestyy"
"evankeliumissa". Voisimme sanoa,
että Jumalan vanhurskaus ilmestyy Jeesuksessa.
Kun sinä ja minä olemme Jeesuksessa,
kelpaamme ja olemme hyväksyttyjä.
Meitä kutsutaan Jumalan lapsiksi.
Olemme Jeesuksen verellä ostettuja.
Jumala itse muuttaa asumaan henkeemme.
Hän laittaa meihin leimansa.
Sitä ei kukaan voi väärentää.
Leima on Jumalan, ja sydämessäsi lukee:
"Jumalan oma, verellä ostettu".
Jumalan oma ja verellä ostettu.
Paholainen ei voi syyttää sinua mistään,
koska veri, Henki ja Sana todistavat
siitä, että Jeesuksen teko riittää.
Opetuslapset kysyivät: "Mitä Jumalan tekoja meidän pitää tehdä?"
"Meidän täytyy tehdä Jumalan tekoja. "
Jeesus sanoo heille: "Tämä on Jumalan teko,"
että uskotte Häneen, jonka Jumala on lähettänyt".
Joudumme usein hankaluuksiin,
kun luulemme uskon olevan jokin tietty oppi.
Mehän uskomme parantumiseen.
Parantumisesta voidaan opettaa
kaikkiin mahdollisiin suuntiin ja eri tavoin.
Voimme alkaa keskustella, miten asia oikeasti on.
Luen parhaillaan monia - liioittelen vähän...
En ole lukenut niin monia. Tuo ei ollut totta.
Tutkimme erilaisia käytettäviä parantumismenetelmiä.
Luemme maisterin tutkintoa varten.
Tutkimme, millaisia menetelmiä käytetään.
Millaisia ilmaisutapoja parantumisesta käytetään?
Yritän asettua erilaisiin kristillisiin lähestymistapoihin.
Miten sielunhoito järjestetään? Miten se ilmaistaan?
Asiasta keskustellaan.
Voimme löytää monia tapoja, menetelmiä ja tekniikoita.
Voimme keskustella tähän tapaan: "Uskon tähän".
"Olen Apolloksen puolella. Olen Paavalin puolella. "
"Olen milloin minkäkin puolella... "
Uskossa ei ole kyse opeista.
Oppeja voi aina muunnella. Voin muuttaa niitä.
Voin tarkistaa TV:stä ja todeta,
että 30 vuotta sitten opetin kummallisesti.
Saatoin sanoa asioita tietämättä niistä sen paremmin.
Olen muuttunut.
Tietoni ja ymmärrykseni ovat nyt syvällisempiä.
Jeesus on opettanut minua.
Jos on kunnolla sekoillut, niin sen voi myös sanoa.
Vai mitä? Voimme tunnustaa sen.
Usko on haurasta, jos se on vain oppeja.
Saatamme riippua kiinni opeissa.
Äkkiä julistaja muuttaa kulkua aivan toiseen suuntaan.
Uskon täytyy ankkuroitua Persoonaan - Jeesukseen.
Silloin uskallamme kehittyä, kasvaa ja muuttua.
"Jumalan vanhurskaus ilmestyy evankeliumissa,"
"uskosta uskoon. Onhan kirjoitettu:"
"Uskosta vanhurskas saa elää".
Tässä puhutaan kehityksestä.
Kasvamme yhteydessä Jeesukseen.
Lapsista kypsymme nuoriksi ja aikuisiksi.
Uskon täytyy ankkuroitua Jeesukseen,
rakkauteen perustuvassa yhteydessä Häneen.
Silloin meillä on kiinnekohta esiripun sisäpuolella.
Saamme kokemuksia valtakunnasta,
joka ei koskaan voi vapista.
Puhumme tänään uskosta.
Aloitamme kirjeestä Heprealaisille, luvusta 11.
Opetan siitä hieman.
Sanon siitä jotain.
Herra sanoi minulle, että tämä on todella tärkeää.
Meidän on tärkeä ymmärtää tämä.
Hepr. 11:3
"Uskon avulla me ymmärrämme-"
Usko antaa meille ymmärryksen.
Usko ei ole jotain käsittämätöntä,
sumuista ja sekavaa.
Usko antaa meille ymmärryksen.
Tämä on perusta toimivalle uskon elämällemme.
Usko antaa meille ymmärryksen,
"... että maailma on luotu Jumalan Sanalla. "
"Näkyvä on syntynyt näkymättömästä. "
Se, minkä näemme, on syntynyt jostain näkymättömästä.
Näkymätön ulottuvuus
on edellytys näkyvän olemassaololle.
Jotta näkyvässä maailmassa tapahtuisi jotain,
täytyy sen olla olemassa ensin näkymättömässä.
Tämä on uskomme perusta.
Näkymättömässä on jo jotain valmiina.
Tämä on edellytys nähdäksemme sen fyysisesti.
Meidän täytyy tietää, miltä näkymätön näyttää,
kun puhumme terveydestä.
Mitä näkymättömässä tapahtui?
Jeesus kantoi kaikki kivut, sairaudet,
kärsimyksen ja sidonnaisuuden.
Me emme saaneet nähdä, mitä ristillä tapahtui.
En usko, että se olisi auttanut.
Olen viettänyt aikaa kysellen Jumalalta,
olisiko fyysinen näkeminen auttanut minua.
Herra sanoi minulle: "Kerron sinulle, ettei asia ole niin".
Autuus on uskoa ilman, että näemme fyysisesti.
Näkymättömästä tulee todellisempaa
kuin näkyvästä maailmasta.
Maailmassa ei ollut olemassa mitään ennenkuin Jumala puhui.
Mitään ei ollut olemassa,
ennen kuin Jumala sanoi: "Tulkoon valkeus".
Näin maailma syntyi. Kaikki, mitä näemme fyysisesti,
on syntynyt näkymättömästä.
Uskomme täytyy perustua
näkymättömään todellisuuteen, ei näkyvään maailmaan.
Jos uskomme perustuu kokemuksiimme, horjumme.
Elämämme on silloin epävakaata.
Kun uskomme, saamme myös kokemuksia.
Kokemusten täytyy tulla uskon kautta.
Uskon ei tule syntyä kokemusten kautta.
Johanneksen evankeliumissa näemme vaikean tilanteen
erään opetuslapsen, Tuomaan, kohdalla.
Joh. 20:24-25.
"Yksi kahdestatoista opetuslapsesta, Tuomas,"
"josta käytettiin myös nimeä Didymos,"
"ei ollut muiden joukossa, kun Jeesus tuli".
"Toiset opetuslapset sanoivat hänelle: Me näimme Herran. "
Olen kertonut ihmisille: "Olen nähnyt Herran!"
Toiset ovat järkyttyneet ja ilahtuneet.
Toiset ovat sanoneet: "Usko sinä vaan."
He eivät uskoneet, kun sanoin: "Olen nähnyt Herran!"
Tuomas sanoo näin:
"Jos en itse näe naulanjälkiä Hänen käsissään"
"ja pistä sormeani niihin"
"jos en pistä kättäni Hänen kylkeensä, minä en usko."
"Jos en saa nähdä... Jos en voi koskettaa..."
"Jos en koe ensin jotain, en usko."
Meidän täytyy uskoa näkymättömään ensin.
Uskomme ennenkuin koemme fyysisesti.
Monet menettävät tilaisuuden parantumiseen,
koska he katsovat vain näkyvää maailmaa
näkymättömän todellisuuden sijaan.
Fyysinen todellisuus on toisella sijalla.
Näkymättömän todellisuuden tulee olla perusta.
Uskon täytyy ankkuroitua näkymättömään.
Usko näkymättömään ilmenee näkyvänä hedelmänä.
Tuomas sanoo: "En usko, jos en näe itse. "
"Minä aion pistää käteni Hänen kylkeensä... "
Näemme hänen röyhkeytensä: "Pistän käteni Hänen kylkeensä... "
"Työnnän sormeni Hänen haavoihinsa... "
"Uskon vasta, kun saan tehdä tämän!"
Katsomme, mitä sitten tapahtuu.
Jeesus tuli sisään, vaikka ovet olivat lukossa.
"Jeesus seisoi heidän keskellään ja sanoi:"
"Rauha teille!"
"Sitten Hän sanoi Tuomaalle:"
"Ojenna sormesi: tässä ovat käteni. "
"Ojenna kätesi ja pistä se kylkeeni. "
"Älä ole epäuskoinen, vaan usko!"
Tuomas sanoo: "Minä haluan nähdä. "
"Minä haluan koskettaa, ennenkuin uskon. "
Tällainen näkökulma asioihin on merkki epäilystä.
Hän epäili.
Raamatun mukaan
meidän on vaikea ottaa vastaan epäillessämme.
Uskoessamme ilman epäilystä saamme kaiken.
Meidän uskomme täytyy ankkuroitua Jeesukseen.
Voimme epäillä parantumisoppeja.
Voimme epäillä opetusta vapautumisesta.
Voimme epäillä eri asioita.
Kohdatessamme Jeesuksen kaikki epäilykset hiljenevät.
Tuomas saa kohdata Jeesuksen, ja kaikki epäilykset hiljenevät.
Hän ei edes välitä työntää sormiaan haavoihin tai kylkeen.
Hän vajoaa polvilleen ja sanoo:
"Minun Herrani ja Jumalani!"
Tällainen tunnustus on syvin tapamme
ilmaista Jumalalle uskoamme. Minun Herrani ja Jumalani!
Luotan Sinuun. En tarvitse näkyviä todisteita.
Sinun ei tarvitse näyttäytyä. En tarvitse erityisiä merkkejä.
Jeesus sanoi tästä huolissaan: "Sinä epäuskoinen sukupolvi."
"Haluatte nähdä merkkejä ennenkuin voitte uskoa."
Usko itsessään on merkki.
Jeesus puhui siitä, ketkä ovat autuaita.
Haluan painottaa Jeesuksen sanoja.
Hän sanoo Tuomaalle: "Sinä uskot, koska näit Minut. "
"Autuaita ne, jotka uskovat, vaikka eivät näe. "
Lukiessani tuota tänään, Herra sanoi minulle:
"Usko ei ole kouristelua. "
"Usko on autuaallista. "
Uskomme ilman näkemistä.
Tiedämme Jeesuksen asettaneen vakaan perustan.
Hän pitää lupauksensa.
Hän on vahvistanut lupauksensa omalla verellään.
Kaikki lupaukset toteutuvat Jeesuksen Kristuksen kautta.
Voimme olla autuaita kaikissa olosuhteissa,
vaikeuksissa ja kaikessa, mitä kohtaamme.
Voimme säilyttää autuutemme,
sillä uskomme ei perustu fyysisiin näkökykyymme.
Uskomme ei perustu tuntemuksiimme eri olosuhteissa
Uskomme perustuu Persoonaan,
Jeesukseen Kristukseen.
Jumala toivoo uskomme perustuvan Häneen.
Uskomme tulee olla voimakasta.
Uskomme saa meidät liikkeelle.
Uskon avulla saamme voiton.
Uskomme ansiosta emme anna koskaan periksi.
Uskossa odotamme, Jumala puhaltavan,
kun seisomme omalla Punaisella merellämme.
Punainen meri on edessämme ja vihollinen lähestyy.
Meri on syvä. Kukaan ei voi uida meren yli.
Pelastusveneitä ei ole.
Usko sanoo: Jumala valmistaa ulospääsyn!
Tiedämme, keneen me uskomme.
Paavali sanoo: "Tiedän, kehen uskon. "
Uskosi ankkuroituu Jeesukseen Kristukseen.
Et horju koskaan.
Saat Raamatun kuvaaman autuuden.
Autuus ylittää hienoisesti ilon.
Autuus ylittää onnen.
Todellinen autuus... Näen harvoin autuaita ihmisiä.
Lottovoittajat näyttävät joskus autuailta.
Tai sellaiset, jotka saavat lahjan.
Autuus Jeesuksen tähden on jotain muuta.
Mitä tahansa kohtaankin, Hän on voittanut sen.
Näen Jeesuksen uskon kautta.
En ole aivan varma, kirjoittiko Paavali näin
Heprealaiskirjeessä. Uskon niin.
Hän kysyy: "Mitä usko on?"
Hän sanoo Heprelaiskirjeessä, luvussa 11,
että usko on vakuuttuneisuus.
Olemme täysin vakuuttuneita.
Harry Greenwood sanoi kerran täällä ollessaan:
"Usko uskoasi ja epäile epäilyksiäsi. "
"Usko uskoasi. Jos sinun tulee epäillä jotain,"
"niin epäile epäilyksiäsi!"
Usko uskoasi! Olet saanut voittoisan uskon.
Sinä olet uskova.
Kuljemme uskosta uskoon ja voimasta voimaan.
Elämämme virtaa siihen suuntaan,
koska olemme nähneet Jeesuksen.
Pyhä Henki auttaa säilyttämään katseemme Jeesuksessa.
Jos Jeesus on sanonut jotain, Hän on sen tehnyt.
Hänen lupauksensa vuoksi sisimpäni saa levon.
Tämä on ihanaa sielulle.
Tätä kutsutaan uskon levoksi.
Meillä voi olla usko hengessämme,
mutta uskomme ei yllä sieluun asti.
Käydessämme läpi koetuksia ja hyökkäyksiä,
koemme pieniä tai suuria ravistuksia.
Joskus todella suuria ravistuksia.
Herra haluaa, että olemme vakuuttuneita, varmoja
ja levollisia ajatuksissamme, tahdossamme ja tunteissamme.
Jumala saa koskettaa jokaista myrskyävää merta.
Saamme levätä Jeesuksessa.
Olin kerran huolissani, miten kaikki sujuisi.
Jeesus sanoi: "Katso Minuun."
"Silloin tiedät, miten kaikki sujuu."
Näin Hänet nukkumassa veneessä.
Ymmärsin, ettei ole järkeä murehtia kaikenlaista.
Usko katsoo näkymättömään, osa 2 kahden viikon päästä.
Käännös: Niina Paso
p. 045 1136000 email: helsinki@arken. org
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A